Edin Džeko
Edin Džeko ((talaffuzi: Edin Djeko); 1986-yil 17-martda tugʻilgan) — bosniyalik professional futbolchi, Serie A „ Inter“ klubida hujumchi va Bosniya va Gersegovina terma jamoasi sardori sifatida toʻp tepadi. Jeko ketma-ket uch yil Bosniyada yilning eng yaxshi futbolchisi deb topildi. U „Bosniya olmosi“ laqabini oldi hamda (yoki oddiygina „Olmos“ (Dijamant)) Bosniya va Gertsegovinadagi futbol muxlislari va jurnalistlari tomonidan eʼtirof etiladi. „Inter“ga oʻtishdan oldin u "Manchester Siti" va „ Roma“da oʻynagan, ammo Germaniyaning „VfL Volfsburg“ klubida oʻynab, 2008—09-yilgi mavsumda Bundesligada gʻolib chiqqan. U 26 gol bilan ikkinchi eng koʻp toʻpurar boʻldi. 2009—10-yilgi mavsumda Jeko 22 ta gol bilan toʻpurar boʻlgan. U ikkala mavsumda ham oʻntadan golli uzatmani qayd etdi. Premer-liganing 2011—12-yilgi mavsumida Jeko „Manchester Siti“ safida „Uayt Xart Leyn“da „Tottenxem“ga qarshi bitta oʻyinda toʻrtta gol urdi. Oʻsha mavsumning soʻnggi kunida u 92-daqiqada „ Kuinz Park Reynjers“ darvozasini tenglashtirdi, shundan soʻng Serxio Aguero „Siti“ uchun gʻalaba qozondi va jamoa 44 yil ichida birinchi marta liga chempionligini qoʻlga kiritdi. Keyinchalik u bu gol uning faoliyatidagi eng muhimlaridan biri ekanligini aytdi. 2018-yil 3-mart kuni Djeko „Roma“ safida oʻzining 50-golini urdi va shu tariqa Yevropaning kuchli beshta oliy ligasidan uchtasida 50 ta gol urgan birinchi futbolchiga aylandi. Bosniya va Gersegovina terma jamoasining sobiq yoshlar terma jamoasi aʼzosi Jeko 2007-yilda terma jamoadagi debyutini oʻtkazgan va oʻshandan beri 120 dan ortiq oʻyin oʻtkazib, 63 ta gol kiritgan. Jeko 2012-yil 7-sentyabrda Lixtenshteynga qarshi oʻyinda xet-trik qayd etib, Zvyezdan Misimovich va Elvir Bolichni ortda qoldirib, Bosniya va Gersegovina tarixidagi eng koʻp gol urgan futbolchiga aylandi. 2018-yilning 11-sentyabr kuni Avstriyaga qarshi oʻyinda u Bosniya va Gersegovina terma jamoasi safidagi 95-oʻyinini oʻtkazdi va Emir Spaxichni ortda qoldirib, mamlakatning eng koʻp oʻyin oʻtkazgan futbolchisiga aylandi. Uning saralash bosqichidagi oʻnta goli milliy terma jamoasiga oʻzining birinchi xalqaro turniri — 2014-yilgi FIFA Jahon chempionatiga chiqishga yordam berdi.